《啄木鸟》
宋代·李廌

小虫蠹坚木，自意吻颊刚。
蟠身宅幽窦，心期千岁藏。
尔非虎而翼，何乃巧取将。
剥啄绕树腹，卷舌利钩芒。
一身祸众命，曾未厌饥吭。
流怨入胡琴，美人借余商。
鹈鴃相唯和，次第歇芬芳。
吾生独何事，有喙三尺长。
富岁常苦饥，不能餍糟糠。
宁饥忍效汝，岂复思随阳。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。